Lähteneelle
Minun silmiini lainasit valon,
 kauttasi näin valon muun.
 Kun lähdet,
 kajo auringon, kuun
 sammuu ja tähdet,
 synkeys saartaa talon.

 Läpi multani uit, kevättuoksu,
 maan tomun kukkivaks teit.
 Nyt kevät
 ei koita, sen veit,
 yöt pitenevät,
 lohduton on ajan juoksu.

 Läpi tuhkani soit, tulihuilu
 kaikkeus soi kerallas.
 Mitä kuulen
 sinun poistuttuas?
 Humusta tuulen
 soi yön äänetön kuilu.